Michael Feinstein

Michael Jay Feinstein (født 1956) er en amerikansk sanger og pianist. Han er også antropolog og arkivar for repertoaret  i den store amerikanske sangboka. I 1988 vant han en Drama Desk Special Award for feiringen av «American musical theatre songs». Flere av Feinsteins innspillinger har oppnådd platinasertifisering og han har blitt nominert til Grammyprisen fem ganger.  Han er for tiden kunstnerisk leder for The Center for the Performing Arts i Carmel, Indiana.
 Tidlig liv 
Feinstein ble født i Columbus, Ohio, som sønn av Florence Mazie (født Cohen), en amatør steppedanser og Edward Feinstein, salgssjef for Sara Lee Corporation og tidligere amatørsanger. Da han var fem år gammel tok han pianotimer. Dette varte i et par måneder, til læreren ble klar over at han ikke leste fra notene hun hadde gitt ham, da han var mer komfortabel med å spille etter gehør. Dette så ikke moren hans noen problemer med, så hun sluttet å sende ham til timene og lot ham spille på denne måten.

 Karriere 
Etter å ha fullført High school spilte Feinstein i en lokal pianobar i to år, før han i en alder av 20 flyttet til Los Angeles. Gjennom enken av konsertpianist og skuespiller Oscar Levant ble han i 1977 introdusert til sangtekstforfatter Ira Gershwin, som engasjerte ham til å katalogisere sin omfattende samling av grammofonplater. I seks år arbeidet Feinstein med gransking, katalogisering og oppbevaring av upublisert musikk og noteark i Gershwins hjem. Gjennom dette arbeidet sikret han verkene til Gershwin og Gershwins bror, komponist George Gershwin, som hadde gått bort i 1937. Arbeidet førte også til at Feinstein ble kjent med Gershwins nærmeste nabo sangerinne Rosemary Clooney. Med Clooney utviklet han et tett og nært vennskap, som varte helt til hennes bortgang. Feinstein var musikalsk konsulent i 1983 for et Broadway show: My One and Only, en musikask pastiche av Gershwin-melodier.
 Utgivelser 
På midten av 1980-tallet var Feinstein en landskjent kabaretsager og pianist, berømt for å være en dedikert tilhenger av kanonen "den store amerikanske sangboka". I 1986 spilte han inn sitt første album, Pure Gershwin (1987), en samling av George og Ira Gershwins musikk. Han utga i rask rekkefølge: Live at the Algonquin (1986); Remember: Michael Feinstein Sings Irving Berlin (1987); Isn't It Romantic (1988), og sitt første album med orkester: Over There (1989), en samling musikk fra Amerika og Europa under Første verdenskrig. I 1992 ga Feinstein ut sitt eneste album med barnesanger: Pure Imagination. 

I 1987 kom episoden "But Not For Me" fra TV-serien thirtysomething ut, hvor Feinstein sang "But Not For Me", "Love Is Here to Stay" og "Isn't It Romantic?" 

I 1988 spilte Feinstein på Broadway: Michael Feinstein in Concert gikk fra april til juni og Michael Feinstein in Concert: "Isn't It Romantic" fra oktober til november. Michael Feinstein in Concert: Piano and Voice gikk på Broadway i oktober 1990. Han returnerte til Broadway i mars og april 2010, med All About Me sammen med Dame Edna.Internet Broadway Database

Tidlig på1990-tallet startet Feinstein et ambisiøst prosjekt med en sangbok hvor han inkluderte sitt album med musikk av feterte (feirede) komponister, ofte akkompagnert av komponistene selv. Disse omfattet samarbeide med Burton Lane (1990, 1992), Jule Styne (1991), Jerry Herman (Michael Feinstein Sings the Jerry Herman Songbook, 1993), Hugh Martin (1995), Jimmy Webb (Only One Life: the Songs of Jummy Webb, 2003) og Jay Livingston/Ray Evans (2002). Han har også spilt inn tre album med Maynard Ferguson: Forever (1993), Such Sweet Sorrow (1995), og Big City Rhythms (1999).
 The Great American Songbook 

Sent på 1990-tallet spilte Feinstein inn ytterligere to album av Gershwins musikk: Nice Work If You Can Get It: Songs by the Gershwins (1996) og Michael & George: Feinstein Sings Gershwin (1998). Feinsteins senere album inkluderer Romance on Film, Romance on Broadway (2000), Michael Feinstein with the Israel Philharmonic Orchestra(2001), Hopeless Romanticsmed George Shearing (2005), og The Sinatra Project (2008).
I 2000 utnevnte Library of Congress Feinstein til leder for det nydannede "National Recording Preservation Board", en organisasjon dedikert til å ta vare på den amerikanske musikkarven.

I 2008 ble The Great American Songbook Foundation med Michael Feinstein som leder grunnlagt i Carmel, Indiana. Organisasjonens todelte oppgave var bevaring, forskning og utstilling av fysiske gjenstander fra The Great American Songbook, både objekter som hadde blitt vist frem tidligere og ting som aldri hadde blitt vist frem. Organisasjonen har både et bibliotek og et arkiv for referanser, og det er planer om et frittstående museum.  Organisasjonen arrangerer et årlig "Great American Songbook Vocal Academy" med en konkurranse hvor high school-elever fra hele USA kan konkurrere i regionale konkurranser.  Feinstein har vært dommer og mentor for dette arrangement i alle de seks år det har eksistert, fra 2009 til 2015.Thecenterfortheperformingarts.org  
Retrieved 21 June 2015 Finalistene samles ved organisasjonens hovdkvarter for en vokal «putekrig», en siste konkurranse. Vinneren får et stipend og muligheten til å opptre sammen med Michael i hans kabaret i New York.  
 Kunstnerisk leder 
I 2009 ble Feinstein kunstnerisk leder for "The Center for the Performing Arts" beliggende i Carmel, Indiana. Bygningen, et teater med tre scener til en pris av 170 million dollar, sto ferdig i januar 2011. Senteret arrangerer årlig en internasjonal kunstfestival og diverse programmer som sponses av The Great American Songbook Foundation og grunnleggeren, Michael Feinstein .

I 2009 grunnla Feinstein sammen med Cheyenne Jackson en nattklubbforestilling med tittelen "The Power of Two". Dette show ble av The New York Times omtaltsom"passionate", "impeccably harmonized" og "groundbreaking". Variety beskrev det som "dazzlingly entertaining". Forestillingen ble en av de mest roste av alle kritikere i 2009, og duoen utga et studioalbum, The Power of Two, fra forestillingen.

 Opptreden på fjernsyn 
I tillegg til mer enn 150 forestillinger i året har Michael Feinstein opptrådt i en rekke fjernsynsserier, dokumentarer og talkshow. I 2010 sendte PBS en tredelt fjernsynsdokumentar, Michael Feinstein's American Songbook, som viste frem historien om populære amerikanske sanger frem til 1960, samt Feinsteins liv og karriere. Per juni 2011 har Feinstein komponert melodien til to nye  musikaler, The Night They Saved Macy's Parade og The Gold Room.

Fra 1999 til 2012 presenterte Feinstein pop- og jazzmusikkens topptalenter i nattklubben sin på Manhattan, blant annet Rosemary Clooney, Glen Campbell, Barbara Cook, Diahann Carroll, Jane Krakowski, Lea Michele, Cyndi Lauper, Jason Mraz og Alan Cumming. Nattklubben ble stengt i desember 2012 på grunn av at lokalene den lå i, Regency Hotel, skulle renoveres. Feinstein åpnet en ny nattklubb på Nikko Hotel i San Francisco i mai 2013, og har planer om å åpne i nye lokaler i New York i 2015, og en fremtidig nattklubb i London.
 Opptreden i radio 
Siden 2012 har Feinstein ledet et ukentlig, en-times radio program Song Travels with Michael Feinstein®, produsert av South Carolina ETV Radio, og distribuert gjennom NPR. Serien gransker populære amerikanske sanger fra 1900-tallet, og presenterer artistene som står bak.  

 Referanser 

 Eksterne lenker   





Kategori:Musikere fra USA
Kategori:Jazzvokalister fra USA